b'\n_START_ARTICLE_\nMikel Gonz\xc3\xa1lez\n_START_SECTION_\nSeurajoukkueura\n_START_PARAGRAPH_\nMikel pelasi vuosina 2004\xe2\x80\x932006 kasvattajaseuransa Real Sociedadin reservijoukkueessa Real Sociedad B:ss\xc3\xa4 55 Segunda Divisi\xc3\xb3n B:n ottelua. Kaudella 2005\xe2\x80\x932006 h\xc3\xa4n p\xc3\xa4\xc3\xa4si pelaamaan my\xc3\xb6s edustusjoukkueessa kolme Primera Divisi\xc3\xb3n -ottelua debyytin tapahtuessa 17. syyskuuta 2005 Mallorcaa vastaan. Seuraavalla kaudella p\xc3\xa4\xc3\xa4sarjaotteluja kertyi jo 19, mutta Real Sociedad putosi kauden p\xc3\xa4\xc3\xa4tteeksi Segunda Divisi\xc3\xb3niin. Kaudet 2007\xe2\x80\x932010 Real Sociedad vietti siis toiseksi korkeimmalla sarjatasolla Mikelin pelatessa kolmen kauden aikana 96 ottelua ja tehden viimeisell\xc3\xa4 kaudella my\xc3\xb6s yhden maalin._NEWLINE_Kaudella 2010\xe2\x80\x932011 Real Sociedad pelasi j\xc3\xa4lleen korkeimmalla sarjatasolla ja Mikel p\xc3\xa4\xc3\xa4si kent\xc3\xa4lle 32 ottelussa. Ensimm\xc3\xa4isen p\xc3\xa4\xc3\xa4sarjamaalinsa h\xc3\xa4n teki kuitenkin vasta seuraavalla kaudella, jolla otteluja kertyi 28, 19. helmikuuta 2012 Granadan verkkoon.'